
Öt szabadságfokú robotkar vezérlése Matlab GUI platformon, SimMechanics szimulációval

  A dolgozat részletesen bemutatja egy 5 szabadságfokú robotkar valós idejű vezérlését Matlab program segítségével, SimMechanics szimulációval. A robotkar vezérlése Matlab GUI platformon keresztül vezérelhető, ahol a szükséges matematikai számításokat - mint az Inverz és Direkt Kinematika, Trajektória, Jacobi mátrix és soros port kommunikáció -, Matlab m scriptek és függvények segítségével kivitelezi. A robotkar 3D szimulációját egy SolidWorks-ben készített, majd SimMechanics környezetbe integrált környezetben mutatja be. A dolgozat részletesen tárgyalja a robotkar vezérlésének matematikai hátterét, a valós idejű vezérlés és szimuláció kivitelezését, valamint a megvalósítás alatt felmerülő problémákat és azok megoldásait. A dolgozat bemutatja továbbá, a fent említett 5 szabadságfokú robotkar valós idejű útvonaltervezését az Inverz kinematika és Direkt kinematika tekintetében. A matematikai háttér, az útvonaltervezés, valamint a valós idejű vezérlés és szimuláció bemutatásához, a robotkar kivitelez egy, a készítő által leprogramozott algoritmust, melynek során a robotkar önállóan megoldja a Hanoi-torony feladványt.



